बिजली समस्या को लेकर पत्र लिखा
बड़नगर | जनपद पंचायत के क्षेत्र क्रं.-9 मे बिजली समस्याओं को लेकर क्षेत्र के जनपद प्रतिनिधि गोपाल चौधरी ने विद्युत विभाग के मुख्य अभियंता को पत्र लिखा। पत्र के माध्यम से चौधरी ने बताया कि जनपद पंचायत के क्षेत्र क्रं.9 के ग्राम सिंगावदा, जांदला, रणावदा आदि गांव की जंगल की एल.टी. लाईट के तार काफी पुराने हो चूके है। जिसके कारण आए दिन उनमें फाल्ट होता रहता है व उनमें से चिंगारियां भी निकलती रहती है। वर्तमान समय मे कृषि फसलों की कटाई का चल रहा है, यदि लाईन फाॅल्ट होती है तो किसानों की फसल जलकर नष्ट होने की संभावना है तथा क्षेत्र के गांव पडुनिया, सेमलिया, गाराखेड़ी, मिठीखेड़ी, सिंगावदा, रणावदा, बिरियाखेड़ी, बालोदाआरसी, टोकरा, पिटलावदिया, जस्साखेड़ी, पचलानाबील में इलेक्ट्रॉनिक मीटर प्रत्येक घर पर लगाए जाए तथा ग्राम मिठीखेड़ी में 25 हार्सपाॅवर का ट्रांसफार्मर कई दिनों से जला हुआ है। उसे भी तत्काल बदला जाए। जानकारी भंवरलाल सिंगावदा ने दी।
hin_Deva hin_Deva